Leipsydrion

Leipsydrion (, ) oli antiikin aikainen asutus ja linnoitus Attikassa Kreikassa lähellä Ateenaa. Se sijoitetaan Parnes-vuoren etelärinteeseen Attikan tasangon pohjoislaidalle, jonkin verran ylärinteeseen Paionidain demoksesta.

Leipsydrionin nimi tarkoitti ”vedetöntä” tai ”vähävetistä” (< ). Sitä ei luettu Attikan demosten joukkoon. Alkmaionidit linnoittivat Leipsydrionin vuonna 514 eaa. Hipparkhoksen murhan jälkeen yrittäessään vapauttaa Ateenan peisistratidien eli Peisistratoksen suvun tyranniasta. Yritys kuitenkin epäonnistui, ja peisistratidit saivat vallattua linnoituksen.Herodotos: Historiateos 5.62; Aristoteles: Ateenan valtiomuoto 19.3.

Parnes-vuoren eli nykyisen Párnithan etelälaidalta Korakofolézan (Κορακοφολέζα, 580 metriä) huipulta on löydetty linnoitteiden jäänteitä, jotka on ajoitettu 300-luvulle eaa. Paikalla on säilynyt kahden metrin paksuista muuria noin 1,2 metrin korkeudelta. Ne on paremman puutteessa yhdistetty Leipsydrioniin.

 Lähteet 

Luokka:Antiikin Attika
Luokka:Arkeologiset kohteet Attikassa